Wester-Helmworth

Wester-Helmworth () weer bet 1937 en 25,52 km² grote Gemeen in Hadeln. Dat Rebeed höört vondaag to de Gemeen Helmworth (Samtgemeen Land Hadeln) in’n Landkreis Cuxhoben, Neddersassen.

 Geografie 

De Navergemenen weren Lee un Neenkarken in’n Noorden, Ooster-Helmworth in’n Oosten, Steenau in’n Süden un Wannen in’n Westen.

 Historie 

Dat Kaspel Helmworth weer von öllers in twee Rebeden deelt, de egen Gerichtsbezirken billt hebbt. Dat Gössel-Gericht in’n Oosten von de Au un dat Emmelk-Gericht in’n Westen. Ut dat Emmelk-Gericht hett sik later dat Kaspel Wester-Helmworth billt, dat in dat 19. Johrhunnert in de veer Delen Mehmstoderdeel, Westerdeel, Middeldeel un Oosterdeel opdeelt weer.

To’n 1. Oktober 1937 is Wester-Helmworth mit Ooster-Helmworth to de ne’e Gemeen Helmworth tohoopslaten worrn.

 Verwaltungsgeschicht 

In de Franzosentied von 1810 bet 1814 hett de Oort to de Mairie Helmworth in’n Kanton Oterndörp höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Gemeen hett vör 1852 dat Kaspelsgericht Ooster-Helmworth in dat Land Hadeln billt un weer denn von 1852 bet 1885 in dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn.

 Inwahnertall 

 Religion 

Wester-Helmworth weer evangeelsch-luthersch präägt un hett to dat Kaspel von de Wilhadi-Kark in Helmworth höört. De Kark stünn op dat linke Över von de Au, also in de Gemeen Wester-Helmworth.

 Footnoten 

Kategorie:Gemeen
Kategorie:Landkreis Cuxhoben
Kategorie:Gifft dat nich mehr